Լոս Անջելեսում ռումիներենով եւ անգլերենով հրատարակել է մի քանի արձակ գործեր եւ 19 տարի ԱՄՆ-ում դեգերելուց հետո վերադարձել է Ռումինիա ու կրկին տրվել գրականությանը: Ռումինագիր հայ գրողը հրատարակել է պատմվածքների ժողովածուներ, վեպեր, թատերգություններ եւ հուշապատումներ, որոնց մեջ անդրադարձել է նաեւ հայկական կյանքին (Հուշապատում/Memorialistică vol. I եւ II, Editura Ararat, Bucureşti, 2005-2011; Պատմվածքներ ռումինահայերի եւ ամերիկահայերի հետ/Povestiri cu armeni-români şi americani, Editura Ararat, Bucureşti, 2012): Գաբրիել Տիրատուրյանի ամենանշանավոր գործը «Մի սրիկայի նոթագրություններ» վեպն է, որ նա սկսել է գրել 1970-ական թվականների վերջերից եւ տարբեր վերամշակումներով հրատարակել ԱՄՆ-ում եւ Ռումինիայում/Din adnotările unui scelerat, Editura Tracus Arte, 2013: